text: KIF Kolding København indleder med sejr i slutspillet
  01 april 2015 kl. 18.42
  Det endte med en sikker sejr til KIF Kolding København, som vandt 31-25 på udebane over Århus Håndbold.
  KIF Kolding København var favorit til at vinde det første opgør i håndboldens slutspil, da turen gik forbi Århus Håndbold.
  Uden de store problemer vandt KIF Kolding København 31-25, og der var aldrig for alvor spænding om resultatet.
  Århus Håndbold var allerede bagud med 11-16 ved pausen, og det forspring smed udeholdet ikke væk i anden halvleg. Tværtimod.
  Målmand Kasper Hvidt samt bagspillerne Kim Andersson og Lukas Karlsson var blandt de bærende kræfter for KIF Kolding København, som blot udbyggede føringen i den sidste halve time af kampen.
  Århus Håndbold fik godt nok reduceret til 20-24, inden KIF-mandskabet trak afgørende fra til 30-22-føring i slutningen af kampen.
  Trods nogle pyntereduceringer i de sidste minutter af kampen lykkedes det ikke Århus Håndbold at hente point.
  KIF Kolding København cementerer med sejren føringen i slutspillets gruppe 1 med nu fire point efter en kamp. Holdet havde to point med videre efter at have vundet grundspillet.
  Århus Håndbold har fortsat ingen point, da aarhusianerne kom med i slutspillet som nummer otte i grundspillet.
  